
Projekteerimistingimuste kinnitamine
(A. Puškini tn 5a lastemänguväljaku püstitamine)

	1. ASJAOLUD JA MENETLUSE KÄIK




07.02.2014. a taotles Narva Linnavalitsuse Kultuuriosakond Narva Linnavalitsuse Arhitektuuri- ja Linnaplaneerimise Ametilt projekteerimistingimusi A. Puškini tn 5a  lastemänguväljaku püstitamiseks.
2. ÕIGUSLIKUD ALUSED
2.1
Ehitusseaduse §19 lg 3 kohaselt projekteerimistingimused on ehitise arhitektuursed ja ehituslikud tingimused.
2.3
Ehiusseaduse §19 lõikele 1 punkt 2 kohaselt ehitise püstitamiseks ja laiendamiseks koostatava ehitusprojekti aluseks on detailplaneeringu koostamise kohustuse puudumise korral projekteerimistingimused.
2.2
Narva linna ehitusmääruse §22 lg 1 kohaselt projekteerimistingimused kinnitab korraldusega Linnavalitsus.
	3. OTSUS


Kinnitada projekteerimistingimused A. Puškini tn 5a lastemänguväljaku püstitamiseks järgnevalt:

	3.1 ÜLDANDMED

3.1.1 Ehitisregistri andmed: koolieelne lasteasutus, ehitisregistri kood 118007039, 2 korrust, ehitisealune pind 398 m2; kuur, ehitisregistri kood 1180070409, ehitisealune pind 42 m2; katusealune, ehitisregistri kood 220451299, ehitisealune pind 46 m2; soojustrass 10089, ehitisregistri kood 220548375, ehitisealune pind 0 m2.
3.1.2 Kinnistusraamatu andmed: katastriüksuse tunnus 51101:007:0017, pindala 3399 m2.


	3.2 PROJEKTEERIMISE EESMÄRK


Projekti koostamise eesmärgiks on A. Puškini tn 5a lastemänguväljaku püstitamine.
	3.3 ÜLDNÕUDED


3.3.1 Projekti koostamisel ja vormistamisel juhinduda Narva Linnavolikogu 24.01.2013 otsusega nr 3 kehtestatud Narva linna üldplaneeringust, MKM 17.09.2010.a. määrusest nr 67 „Nõuded ehitusprojektile“, mänguväljakuid käsitlevatest Euroopa standarditest nagu EN 1176 ja EN 1177, "Toote nõetele vastavuse seadusesest", Euroopa Parlamendi ja Nõukogu direktiivist 2001/95/EÜ üldise tooteohutuse kohta ning teistest asja puudutavatest õigusaktidest. Projekt peab olema heaks kiidetud kõigil ehitusseadusega ettenähtud juhtudel.

3.3.2
Projekt peab olema koostatud või kontrollitud projekteerimises pädeva vastutava spetsialisti poolt (Ehitusseadus § 18 lg 4 p 1).
3.3.3
Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500. Ametiasutuse geodeesia- ja maakorralduse osakonna spetsialisti poolt kooskõlastatud geodeetiline krundi alusplaan esitada paberkandjal ehitusprojekti lisana.

3.3.4
Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon” (sh välisvõrkude andmed) ning kinnistu tehnilised näitajad. Asendiplaanil eristada ehitiste asukohad ja mõõtmed, kaugused lähimate piiride ja ehitisteni, parkimiskohad, juurdepääsud avalikult kasutatavale teele, sisse- ja väljasõit krundilt jne. Maksimaalselt säilitada olemasolev kõrghaljastus.
3.3.5
Projekti tellija lähteülesanne, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.6 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
3.3.7 Esitada Arhitektuuri- ja Linnaplaneerimise Ametile kooskõlastamiseks “A. Puškini tn 5a lastemänguväljaku ehitusprojekt” vähemalt kahes identses komplekteeritud eksemplaris. 
	3.4  ARHITEKTUURSED JA LINNAEHITUSLIKUD TINGIMUSED


3.4.1
Ehitiste paiknemine kinnistul peab vastama sanitaar- ja tuleohutusnõetele ning arvestama Asjaõigusseadusest tulenevaid kinnisomandi kitsendusi.
3.4.2
Lastemänguplatsil kavandada ainult turvalised ja sertifitseeritud elemendid ja pinnakatted.
3.4.3
Projekti kooseisus esitada mänguplatsi elementide paigaldusekirjeldus, spetsifikatsioon koos 
tehniliste andmetega ning elementide näidistega. 
3.4.4
Muud nõuded: vastavalt projekti tellija lähteülesandele ning Eesti Vabariigis kehtivate määruste, standardite ja projekteerimisnormidega ettenähtud nõuetele.
	3.5 KOOSKÕLASTUSED


3.5.1
Projekti tellija või tema esindaja.
3.5.2
Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED


4.1
Käesolevad projekteerimistingimused on kehtivad kuni 08.02.2016 a.
4.2
Käesolev korraldus jõustub alates teatavakstegemisest.
4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

